Акоронавирус зцәа иалаз ԥшьҩык апациентцәа ԥсит Аԥсны амедусҳәарҭақәа рҿы
21:52 11.10.2021 (ирҿыцуп: 11:47 12.10.2021)
18
© Sputnik / Виталий ТимкивТест-системы для диагностики нового коронавируса
© Sputnik / Виталий Тимкив/
Аепидемиа ҟалеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 28932 -ҩык рҟынӡа инаӡеит, ргәы бзиахеит 24067 -ҩык ауааԥсыра, рыԥсҭазаара иалҵит 425-ҩык.
АҞӘА, жьҭаара 11 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 577-ҩык Аԥсны ауааԥсыра, урҭ рахьтә 152-ҩык рцәа акоронавирус шалаз аадырԥшит.
Ҩымш рыла Гәдоуҭатәи ахәшәтәырҭаҿы рыԥсҭазаара иалҵит хҩык апациентцәа: 73 шықәса зхыҵуаз ҩыџьа ахацәеи, 74 шықәса зхыҵуаз аԥҳәыси. Аҟәа иҟоу амобилтә госпиталь аҿы иԥсҭазаара далҵит 1949 шықәса рзы ииз ахаҵа.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 70-ҩык, рҭагылазаашьа бааԥсуп 12-ҩык, ибжьаратәуп - 47-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 44-ҩык, урҭ рахьтә жәаҩык апациентцәа рҭагылазаашьа уадаҩуп. Очамчыра ирхәышәтәуеит 13-ҩык, Гагратәи ахәшәтәырҭаҿы - 35-ҩык, урҭ рахьтә ԥшьҩык рҭагылазаашьа уадаҩуп. Тҟәарчалтәи ахәшәтәырҭаҿы - 14-ҩык апациентцәа. Аҟәа иҟоу амобилтә госпиталь аҿы - 97-ҩык апациентцәа, 12-ҩык рҭагылазаашьа хьанҭоуп.
Акоронавирус иадҳәалоу ажәабжьқәа шәрыԥхьар ҟалоит абра>>